### 12.    Orientering vedrørende ny vej [adresse], [adresse]

**Åbent**

Sagsnr.: 326-2016-59062       J.nr.: 05.00.00           Dokumentnr.:
326-2017-205911

**Sagstype**

Orientering.

**Resume og sagens baggrund**

På baggrund af drøftelser på kommunalbestyrelsens møde den
26. juni 2017 fremlægges budgetoverslag for alternativ linieføring samt
dokumenter i forbindelse med vurdering af VVM- og lokalplanpligt.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

I forbindelse med beslutning den 25. januar 2017 om
anlægsbevilling til et nyt vejforløb på [adresse], [adresse],
anføres det, at der vil ske en orientering til Teknik- og Miljøudvalget, når
det er afgjort, om projektet er lokalplanpligtigt og hvilken tidsplan, der herefter
kan opstilles. Det er også beskrevet, at projektet tænkes gennemført i 3 faser.

*Fase 1:*

Forundersøgelser og forprojektering inklusiv
økonomioverslag. Screening for, om der skal udføres VVM-undersøgelse og ny
lokalplan. Detailprojektering og udbudsmateriale kan igangsættes sideløbende
med eventuel udarbejdelse af lokalplanen.

I Fase 1 afdækkes problematikker vedrørende nyt kryds ved
Børge Bech, påvirkning på trafikmønstret ved hjælp af trafikmodelberegninger,
samarbejde med Kalundborg Forsyning samt erhvervelse af arealer på
[adresse] jorder. Projektet er fortsat i fase 1.

*Fase 2:*

Fremlæggelse af detailprojekt sammen med ønsket om
frigivelse af midler til det specificerede projekt. Udbud og licitation.

*Fase 3:*

Anlæg, primo 2018-medio 2018. Eventuelt efterår 2017, hvis
der ikke er behov for at udarbejde en lokalplan for projektet.

På [adresse] møde den 4. maj 2017 blev der givet en kort
orientering om forhold vedrørende vejen på [adresse].

Den 9. juni 2017 traf administrationen beslutning om, at
vejprojektet ikke er VVM-pligtigt, og den 13. juni 2017 traf administrationen
beslutning om, at vejprojektet ikke er lokalplanpligtigt.

Vedhæftet er de mest aktuelle dokumenter, der ligger til
grund for vurderingen i forhold til henholdsvis lokalplanpligt og VVM-pligt i
forbindelse med vejgennemførelsen.

I forbindelse med sagen har en borger fået aktindsigt i alle
sagens akter. Disse vil på grund af omfanget blive udskrevet og vil ligge til gennemsyn
i direktionssekretariatet fra mandag den 7. august 2017 klokken 16.

I det følgende gives der en kort beskrivelse af centrale
dokumenter:

· Den 18. maj 2017: Dispensation til gennembrud af beskyttet dige,
Bilag 1. Klagefrist udløbet. Ingen klager.

· Den 9. juni 2017: Offentliggørelse af afgørelse om ikke
VVM-pligt, Bilag 2. Klagefrist udløbet. Ingen klager.

· Den 13. juni 2017: Notat om vurdering af lokalplanpligt ved
udbygning af [adresse] til Hestehavebakken, Kalundborg, Bilag 3.
Konklusionen er, at vejanlægget ikke er lokalplanpligtigt.

Sagerne er behandlet af det tekniske områdes administration i
overensstemmelse med delegationsplanen.

Endvidere er følgende tilgået sagen:

· Den 23. juni 2017: Kommunen har modtaget tilbud fra rådgivere på
rådgiverydelse i forbindelse med projektering og udførelse. Rådgiverkontrakt
indgås med Marcus Nissen i juli. Bilag er ikke vedlagt.

· Den 5. juli 2017: Notat vedr. § 3-beskyttet sø beliggende [adresse]
92, matr. 1br og 1cr Raklev by, [adresse], Bilag 4. Såfremt der kan opnås
dispensation til fjernes af § 3-området må der forventes krav om
erstatningsbiotop, og der kan måske komme krav i forbindelse med eventuelt
flagermus i området.

Forventet tidsplan:

Senest uge 27 - Kontrahering med
rådgiver.

Senest uge 35 - Projektering og
udbudsmateriale færdiggøres.

Senest uge 39 - Licitation.

Senest uge 40 - Projektopstart
med entreprenør.

Anlægs/udførselsperiode 4
måneder

I forbindelse med udbud skal
det overvejes, om anlægsfasen kan strækkes over flere måneder, idet det kan
have en fordelagtig indflydelse på prisen.

Der er i forbindelse med
budget 2017 afsat en budgetramme på i alt 13,7 mio. kr., som er fremkommet på
baggrund af et indledende prisoverslag. Efter gennemført udbud af
entreprenøropgaverne vil den eksakte pris fremgå.

Der er hidtil arbejdet ud fra
ovenstående forudsætninger.

Detailprojekt er endnu ikke udarbejdet.

Alternativ ruteføring syd
om [adresse]budgetoverslag:

På Kommunalbestyrelsesmødet den 26. juni 2017 var der en
drøftelse af den planlagte vejføring contra en eventuel alternativ vejføring
syd om Raklevgården. Der blev i den forbindelse bedt om et budgetoverslag for
den alternative vejføring med den forudsætning, at en ny vejføring fra vest
(Raklev) føres fra [adresse] igennem en rundkørsel, hvor [adresse] i dag munder
ud i [adresse] og syd om Torben Thygesen have.

Forudsætningen er, at der tages udgangspunkt i vejens forløb
og struktur i det lokalplanlagte område. Tanken bag det alternative forslag er,
at den alternative vejføring kunne tilsluttes en eventuel fremtidig omfartsvej
nord om udstykningen på [adresse] og [adresse] jorder, og over til en
rundkørsel ved [adresse].

Kommunens rådgiver har på denne baggrund den 6. juli 2017
opstillet et budgetoverslag for det alternative forslag syd om Raklevgården, se
Bilag 5. Budgetoverslaget ligger på 30 mio. kr., og det er udarbejdet på samme
vilkår som budgetoverslaget på 13,7 mio. kr.

Vejforløbet er lidt længere og går gennem et mere kuperet
terræn, fredskov, område med blød bund og en § 3-beskyttet mindre sø. Udover at
det nye forløb giver ekstraudgifter, er posten til uforudsete udgifter sat lidt
højere end ved det planlagte projekt nord for Raklevgården.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 Dispensation\_til\_digegennembrud\_på\_Herredsåsen | 326-2017-211681 |
| Bilag 2 VVM\_afgørelse\_om\_ikke\_VVM\_pligt\_\_\_Forlængelse\_af\_Klosterparkvej. | 326-2017-211683 |
| Bilag 3 Notat om vurdering af lokalplanpligt med BILAG | 326-2017-211580 |
| Bilag 4 Notat\_vedr. tilstand af § 3 sø | 326-2017-212394 |
| Bilag 5 Notat-Overslag 6 juli alternativ stamvej Herrredsåsen | 326-2017-211214 |